Document ID: 32007R0481

UREDBA KOMISIJE (ES) št. 481/2007
z dne 27. aprila 2007
o spremembi Uredbe (ES) št. 817/2006 o obnovitvi omejevalnih ukrepov v zvezi z Burmo/Mjanmarom in o razveljavitvi Uredbe (ES) št. 798/2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 817/2006 z dne 29. maja 2006 glede določenih omejevalnih ukrepov v zvezi z Burmo/Mjanmarom (1) in zlasti člena 12(b) Uredbe,
ob upoštevanju naslednjega:
(1)
V Prilogi III k Uredbi (ES) št. 817/2006 so navedene osebe, za katere velja zamrznitev sredstev in gospodarskih virov, določenih v členu 6 navedene uredbe.
(2)
Sklep Sveta 2007/248/SZVP (2) spreminja Prilogo I k Skupnemu stališču 2006/318/SZVP (3). Prilogo III k Uredbi (ES) št. 817/2006 je zato treba ustrezno spremeniti.
(3)
Da bi se zagotovila učinkovitost ukrepov, predvidenih s to uredbo, bi morala ta uredba začeti veljati takoj -
SPREJELA NASLEDNJO UREDBO:
Člen 1
Priloga III k Uredbi (ES) št. 817/2006 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 2007

Labels: 18
11
15
5